Egészséghasznosság-mérés időalku módszerrel Magyarországon
Authors: Balázs Péter György , Brodszky Valentin , Rencz Fanni 
Published: April 2021

Összefoglaló.
Bevezetés: Az időalku (time trade-off) egy nemzetközileg széles
körben alkalmazott életminőség- és egészséghasznosság-mérési módszer. Az
időalkuval mért hasznosságértékek az egészségügyi technológiák
költséghatékonysági vizsgálatakor az életminőséggel korrigált életév
(quality-adjusted life year, QALY) mutatószám számítására használhatók. Kevés
ismerettel rendelkezünk arról, hogy Magyarországon milyen betegségekben állnak
rendelkezésre időalkuval mért hasznosságértékek. Célkitűzés:
Célunk szisztematikus irodalmi áttekintés keretében összefoglalni és
katalogizálni az időalku módszerrel mért hasznosságértékeket közlő publikációkat
Magyarországon. Módszer: 2020 januárjában szisztematikus
folyóirat-keresést végeztünk a PubMed, Web of Science és Matarka elektronikus
adatbázisokban. Beválogatási kritériumaink a következők voltak: (1) eredeti
közlemények, melyek (2) időalku módszerrel mértek hasznosságértéket, és (3)
magyarországi mintán mért adatokat közöltek. Eredmények: 9
eredeti közleményt válogattunk be, amelyek összesen 7 krónikus betegségben
(Crohn-betegség, időskori maculadegeneratio, krónikus migrén, pemphigus,
psoriasis, primer dysmenorrhoea és rheumatoid arthritis) 23 egészségi állapot
hasznosságát határozták meg. A kutatások mintanagysága 108 és 1996 fő között
alakult. Két kutatás betegcsoportokat vizsgált, kettő az általános populációt,
és három vizsgálatban szerepelt mindkettő. Hat kutatás használta a hagyományos
időalku valamelyik formáját, egy pedig az összetett időalku módszert. Egy
kutatásban szerepelt ’rosszabb a halálnál’ válaszlehetőség. A leggyakrabban
alkalmazott időtáv a standard 10 év volt (71%). Az egyes állapotok
hasznosságának átlaga 0,34 (kezeletlen pemphigus vulgaris) és 0,94 (enyhe primer
dysmenorrhoea) között változott. A ’non-traderek’ aránya az egyes kutatásokban 0
és 29% között változott. Következtetések: Egyre több krónikus
betegségben elérhetők a magyar társadalom vagy betegek preferenciáin alapuló
egészséghasznosság-értékek. A hazai időalku-vizsgálatok többsége megfelel a
nemzetközi minőségi követelményeknek. Az időalku módszer alkalmazása javasolt
más krónikus állapotokban is, a felmért hasznosságértékek segíthetik az
egészségügyi technológiákkal kapcsolatos finanszírozói döntéshozatalt. Orv
Hetil. 2021; 162(14): 542–554.
Summary.
Introduction: Time trade-off (TTO) is a widely used method to
assess health-related quality of life and health utilities for economic
evaluations of health technologies. Little is known about the use of TTO in the
Hungarian context. Objective: To systematically summarize the
existing literature on the method in Hungary. Method: In
January 2020, we conducted a systematic literature search in three electronic
databases (MEDLINE, Web of Science and the Hungarian Periodicals Table of
Contents Database). Our inclusion criteria were: (1) original publications,
which (2) measured utilities by using TTO, (3) from a Hungarian sample.
Results: Nine publications containing seven original
studies were included that reported utilities for 23 different health states in
seven chronic diseases (age-related macular degeneration, chronic migraine,
Crohn’s disease, pemphigus, primary dysmenorrhoea, psoriasis and rheumatoid
arthritis). Sample sizes ranged from 108 to 1996 respondents. Two studies used
general population samples, another two used patient groups and three studies
used both. Six studies used a form of conventional TTO and one used composite
TTO method. The most frequent timeframe was 10 years (71%). The lowest mean
utility was 0.34 (uncontrolled pemphigus vulgaris), while the highest was 0.94
(mild primary dysmenorrhoea). The overall proportion of non-traders ranged
between 0 and 29% across studies. Conclusions: A growing number
of studies are using TTO to assess utilities for chronic conditions from the
general population or patients in Hungary. The majority of Hungarian TTO studies
have met international quality standards. The assessment of TTO utilities is
recommended also in other chronic conditions to assist health technology
assessment. Orv Hetil. 2021; 162(14): 542–554.